POLGÁRMESTERI BESZÁMOLÓ
2022. február 10-i képviselőtestületi ülésre

Zalakaros Város Önkormányzata Képviselőtestületének 135/2021. (IX.22.) számú határozata:
Zalakaros Város Önkormányzat Képviselőtestülete
1) Zalakaros város környezeti állapotáról készült tájékoztatást elfogadja.
2) felkéri a Polgármestert, hogy a lakóhely környezeti állapotáról a lakosságot a 2022. februári Lakossági Fórumon tájékoztassa.
3) tudomásul veszi a parlagfű elleni védekezés 2021. évi programjáról szóló tájékoztatást.
4) elfogadja a parlagfű elleni védekezés 2022. évi feladatairól szóló munkatervet és elrendeli annak ütemterv szerinti végrehajtását.
5) felkéri a Hivatalt, hogy a feladatok előkészületeiről és a program végrehajtásáról tájékoztassa a képviselőtestületet.
Határidő:             folyamatos
                            2. pont esetében 2022. február
                            5. pont esetében 2022. október
Felelős:                Novák Ferenc polgármester
Operatív felelős: Bognár Ottó Péter településüzemeltetési, hatósági és közbiztonsági referens	
A lakossági fórum a járványügyi helyzetre figyelemmel későbbi időpontban kerül megtartásra.
Zalakaros Város Önkormányzata Képviselőtestületének 136/2021. (IX.22.) számú határozata:
Zalakaros Város Önkormányzat Képviselőtestülete úgy határoz, a Zalakarosi Turisztikai Nonprofit Kft. ügyvezetőjének akusztikai és audiovizuális szakemberek bevonásával elkészített szakvéleményének ismeretében dönt a rendeletmódosítás tartalmi elemeiről.
Határidő:            2021. december 31.
Felelős:               Novák Ferenc polgármester
Operatív felelős: Bognár Ottó Péter településüzemeltetési, hatósági és közbiztonsági referens

A rendeletmódosítás tartalmi elemi az alábbiak függvényében határozhatók meg az ügyvezető tájékoztatása alapján. A szakemberek a Karos Korzó műszeres zajterhelés vizsgálatát március hónap második felére tervezik. A 10 C fok alatti hőmérséklet a szeles csapadékos idő nem teszi lehetővé a méréseket. A mérések eredményeinek ismeretében annak feldolgozása után zajmérési jegyzőkönyvet fognak készíteni az eredményekről. A vizsgálat tapasztalatainak ismeretében tudják meghatározni a szükséges zajcsökkentés mértékét és módját. Erről zajcsökkentési intézkedési tervet fognak készíteni.

Zalakaros Város Önkormányzata Képviselőtestületének 138/2021. (IX.22.) számú határozata:
Zalakaros Város Önkormányzat Képviselőtestülete megismerve a nyílt árok lefedés és járdaépítés tárgyában érkezett indikatív ajánlatokat, úgy határoz, hogy Zakaros Város Önkormányzata 2021. évi költségvetésének novemberi mutatói alapján dönt a tervezési munkáira vonatkozóan ajánlattételi felhívás elkészítéséről és kibocsátásáról.
Határidő:            2021. december 15.
Felelős:               Novák Ferenc polgármester
Operatív felelős: Bognár Ottó Péter településüzemeltetési, hatósági és közbiztonsági referens 


Anyagi lehetőségek hiányában a 2022. évi költségvetés februári elfogadásakor nem kerül tervezésre.

Zalakaros Város Önkormányzata Képviselőtestületének 185/2021. (XI.25.) számú határozata:
1./ Zalakaros Város Önkormányzat Képviselőtestülete a Zalakaros és Térsége Sportegyesület 2021. II. félév költségeire 400.000, - Ft támogatást biztosít, az önkormányzat 2021. évi költségvetésének általános tartaléka terhére.
2./ Zalakaros Város Önkormányzat Képviselőtestülete felkéri a Zalakaros és Térsége SE elnökét, hogy a működés támogatása érdekében egyéb bevételi források céljából fokozott lépeseket tegyen, különös tekintettel tagdíjakra.
Határidő:             azonnal – 1. pont vonatkozásában
                            2022. január 31. – 2. pont vonatkozásában
Felelős:               Novák Ferenc polgármester
Operatív felelős: Dr. Szentgyörgyvölgyi Eszter jegyző – 1. pont vonatkozásában
                            Zalakaros és Térsége SE elnöke – 2. pont vonatkozásában
                            Horváthné Juhász Barbara pénzügyi osztályvezető- tájékoztatásul a 
                            költségvetés számára

A támogatási szerződés elkészült, az elnök tájékoztatása megtörtént. 
Zalakaros Város Önkormányzata Képviselőtestületének 187/2021. (XI.25.) számú határozata:
1./ Zalakaros Város Önkormányzat Képviselőtestülete felkéri a polgármestert, hogy keresse meg a Zalakarosi Turisztikai Egyesület elnökét, hogy az egyesület alakítsa ki álláspontját, hogy lát-e lehetőséget a teniszpályák felújításának magántőke bevonásával történő finanszírozására, valamint biztosítottnak látják- e a gazdaságos működtetést, egyidejűleg a sportfejlesztési pályázatokat figyelni kell.

Határidő:             2021. december 20. - felkérés kiküldése
	                2022. január 31. írásbeli tájékoztató elkészítése
Felelős:                Novák Ferenc polgármester
Operatív felelős: Bodor Johanna igazgatási ügyintéző-felkérés kiküldése
                            Üsztöke Botond, Zalakaros Turisztikai Egyesület elnöke - írásbeli 
                            tájékoztató elkészítése

Az egyesület elnökének felkérése megtörtént.  
Elnök úr tájékoztatása röviden:
Teniszpálya rendbehozatala pályánkként 2-2,5 millió ftba kerülne.
Teniszpálya fenntartása: havonta 70-80 ezer f tba kerül. / Salak, vonalak ,háló stb  stb/  szinten tartása. Tenis pálya üzemeltetése: napi 4 órai elfoglaltság egy ember számára.
pályák szervezése, kiadása, egyéb adminisztráció megszervezése.
Jelenleg 2 teniszpálya van Zalakaroson Art hotel ill. Belenus hotel egyik kihasználtsága sem kielégítő, más szállodából nem jelentkezett vendég, hogy szeretné igénybe venni ezt a szolgáltatást, és a saját vendégkörük sem igényelte kellő létszámban.
A szállodákat végig kérdezve nem volt igény a pályára a felújításba nem szeretnének beszállni,   sőt még a havi üzemelési költség megosztástól is húzódoztak. Megoldás lehetne a rendbehozatalra egy pályázaton belüli lehetőség, az állam támogatja ezt a sport tevékenységet is. Az üzemeltetést ki lehetne építeni 2-3 év alatt, hogy hasznos tevékenység legyen. Iskolai tenisz oktatás, edzővel való játék lehetősége, szabad idő sport tevékenység.

2a./ Zalakaros Város Önkormányzat Képviselőtestülete a Rendezvénytér nyugati oldalán található aszfaltos, volt kosárlabda pálya helyén a gépjárművek parkolására szolgáló funkció fenntartása mellett az üzemeltetésről a decemberi soros ülésen szülessen döntés, a Karos-Park Kft. által készítendő, az egyszerűsített fizető parkolásról szóló előterjesztés keretében.

Határidő:             azonnal
Felelős:               Novák Ferenc polgármester
Operatív felelős: Stégli János sportszervező, Biczó Tamás Karos-Park Kft. ügyvezetője


2b./ Zalakaros Város Önkormányzat Képviselőtestülete parkolóként működteti a pályafelületet (elsősorban tavasztól - őszig), de alkalmasnak véli, télen, palánkokkal körbekerített, nem fedett jégpálya kialakítására is, amelyhez a víz és az áramvételi lehetőségek a működéshez biztosítva vannak, a jégpálya kialakítására akkor lehetséges, ha erre megfelelő pénzügyi háttér rendelkezésre áll.
Határidő:             folyamatos
Felelős:                Novák Ferenc polgármester
Operatív felelős: Stégli János sportszervező


3a./ Zalakaros Város Önkormányzat Képviselőtestülete a volt B épület tetőtere korábbi döntését megerősíti azzal, hogy meg kell vizsgálni az egyéb hasznosítási lehetőségeket a Látogatóközpont szolgáltatásai esetleges bővítése céljából.

Határidő:             2022. január 31.
Felelős:               Novák Ferenc polgármester
Operatív felelős: Ódor László Lajos, ügyvezető 

Az ügyvezető tájékoztatása: A „B” épület kapcsán megvizsgáltuk azokat a kapcsolódási pontokat, melyek a Látogatóközpont nyújtotta szolgáltatások tekintetében felmerülhetnek.
1. Irodai infrastruktúra teljes egészében hiányzik a Központból. Ennek pótlására két helyiség bevonásával kialakításra kerülhet 1 iroda, valamint 1 tárgyaló helyiség.
2. A Korzón fellépő művészek számára szálláshely biztosítás, e mellett az éjszakai programok kapcsán, a foglalkoztatottak részére pihenőhely kialakítása.
3. A fenti apartmanok egyben vendégszobaként kiadhatók, akár küldöttségek elszállásolása, akár fizetővendég-szolgáltatás esetében.
4. Kisebb volumenben raktározási lehetőséget is biztosítana az emeleti rész. Azonban kizárólag kisméretű és kisebb súlyú eszközök részére. (papírárú, textíliák, műanyag áruk, stb)

3b/ Zalakaros Város Önkormányzat Képviselőtestülete
1. tudomásul veszi, hogy a Zalakarosi Fürdő Zrt. a volt B épület felső szint átalakítását és hasznosítását tervezi.
2. felkéri a Zalakarosi Fürdő Zrt. vezérigazgatóját, hogy a Fürdő 2021. december 31-ig nyújtsa be elképzelését a tetőtér hasznosítására.

Határidő:            azonnal - felkérés kiküldése
                           2021. december 31. - hasznosítási terv előkészítése
Felelős:               Novák Ferenc polgármester
Operatív felelős: Bodor Johanna igazgatási ügyintéző - felkérés kiküldése
                            Podlovics Péter, Zalakarosi Fürdő Zrt. vezérigazgató - hasznosítási terv 
                            előkészítése

A vezérigazgató úr felkérése megtörtént. Hasznosítási terv nem érkezett.

4./ Zalakaros Város Önkormányzat Képviselőtestülete
1. tudomásul veszi, hogy a kerítések állapotának és a környezet rendbetételének érdekében csere, felújítás szükséges, azzal, hogy más alternatívák is kerüljenek megvizsgálásra.
2. úgy határoz, a rossz állapotban lévő kerítések cseréjét a 2022.évi költségvetésben tervezni kell.
Határidő:             2022. január 31. - költségvetés tervezéséhez előzetes kalkuláció készítése
Felelős:               Novák Ferenc polgármester
Operatív felelős: Biczó Tamás, ügyvezető- előzetes kalkuláció készítése

Az ügyvezető ismételt felkérése megtörtént a kalkulációk elkészítésére.
Zalakaros Város Önkormányzata Képviselőtestületének 189/2021. (XI.25.) számú határozata:
I.
Zalakaros Város Önkormányzat Képviselőtestülete
1. megismerte a környezeti zajterhelés műszeres mérésére vonatkozó indikatív árajánlatot.
2. felhatalmazza a Zalakarosi Turisztikai Nonprofit Kft. ügyvezetőjét, hogy az árajánlatban szereplő ajánlati áron megrendelje a zajterhelés műszeres mérésének vizsgálatát.
3. felkéri az ügyvezetőt és a többségi tulajdonos képviselő alpolgármestert, hogy a rendezvénytér hatályos jogszabályoknak megfelelő működése érdekében a szükséges lépéseket tegyék meg.
3.1. Ennek alapján felkéri az ügyvezetőt, hogy a 2022. évre tervezett rendezvények (különös tekintettel nagyrendezvények) esetében határidőben gondoskodjon a helyi zaj és rezgésvédelmi előírásokat tartalmazó rendelet alapján a jegyzőtől beszerzendő egyedi engedélyről a várhatóan magasabb dB túllépés miatt.
3.2. A Közterv Kft. szakmai dokumentációja alapján tudomásul veszi, hogy az ilyen jellegű rendezvényterek visszatérő problémája a fellépők által alkalmazott és egymástól eltérő hangtechnikai beállítások.
3.3. Ezzel párhuzamosan, a jogszabályi megfelelőség érdekében zajcsökkentési intézkedési terv készítését tartja indokoltnak. Felkéri az ügyvezetőt, hogy a Kft átmeneti időszakra vonatkozó üzleti tervében nevesítse ennek költségvonzatát.
4. a Zalakarosi Turisztikai Nonprofit Kft. 2022. évi üzleti terve ismerete alapján dönt az esetleges többletköltségekről.

Felelős:              Czimondor Nándor, alpolgármester
Operatív felelős: Ódor László Lajos, ügyvezető
Határidő:             2021. december 9.- 2. pont vonatkozásban
                folyamatos - 3. és 3.1. pont vonatkozásban
                3.3. pont vonatkozásában - 2021. december 8.

Ügyvezető tájékoztatása: 
1. A Közterv Kft. árajánlatában szereplő ajánlati áron megrendelésre került a zajterhelés műszeres mérésének vizsgálata.
2. A Közterv Kft árajánlatában szereplő ajánlati áron megrendelésre került a zajcsökkentési intézkedési terv elkészítése.
Az üzleti tervbe a mind a mérés, mind a dokumentáció összeállítása betervezésre került a dologi kiadások alatt.
Megjegyzés a vizsgálattal kapcsolatban:
A szakemberek a Karos Korzó műszeres zajterhelés vizsgálatát március hónap második felére tervezik. Reményeik szerint az időjárás akkor már alkalmas lesz a mérések elvégzésére. A 10 C fok alatti hőmérséklet a szeles csapadékos idő nem teszi lehetővé a méréseket. A méréseket az éjszakai órákban 22 óra után kívánják elvégezni. Szükséges lesz több beállítás vizsgálatára, s ezzel kapcsolatban felvették a kapcsolatot a Karos Korzó hangosítási munkálataiba bevont céggel a kapcsolatot.
A mérések eredményeinek ismeretében annak feldolgozása után zajmérési jegyzőkönyvet fognak készíteni az eredményekről. A vizsgálat tapasztalatainak ismeretében tudják meghatározni a szükséges zajcsökkentés mértékét és módját. Erről zajcsökkentési intézkedési tervet fognak készíteni.

II.A.
Zalakaros Város Önkormányzat Képviselőtestülete felkéri a Zalakarosi Turisztikai Nonprofit Kft. ügyvezetőjét a hulladékgyűjtő edényzet számának növelésével kapcsolatosan modern, a tér arculatához illeszkedő edényzetek beszerzésre vonatkozóan kérjen árajánlatot és a szelektív hulladékgyűjtésre is alkalmas edények beszerzése is kerüljön megvizsgálásra. A 15 db 240 l-es hulladékgyűjtő edényzet beszerzés költségvonzatát a Karos-Park Kft. 2022. évi üzleti tervben szükséges szerepelteni.
Felelős: 	     Czimondor Nándor, alpolgármester
Operatív felelős: Ódor László Lajos, ügyvezető, Biczó Tamás, ügyvezető
Határidő: 	     2021. december 9.

III.
Zalakaros Város Önkormányzat Képviselőtestülete a kereskedelmi árusítóhelyekre vonatkozó alternatívákról a Zalakarosi Turisztikai Nonprofit Kft. 2022. évi üzleti tervének ismeretében kíván dönteni.
Felelős:               Czimondor Nándor alpolgármester
Operatív felelős: Ódor László Lajos ügyvezető
Határidő:             2021. december 9.

Zalakarosi Turisztikai Nonprofit Kft. 2022. évi üzleti terve a márciusi ülésen kerül előterjesztésre.

V.
Zalakaros Város Önkormányzat Képviselőtestülete a jelenlegi bizonytalan költségvetési helyzetben a rendezvénytér napvitorlás megoldással történő árnyékolása kapcsán nem hoz döntést. 
Felelős:               Czimondor Nándor alpolgármester
Operatív felelős: Ódor László Lajos ügyvezető
Határidő: 	    2022. január 15.
Az ügyvezető értesítése megtörtént.

VI.
Zalakaros Város Önkormányzat Képviselőtestülete tudomásul veszi a kivitelezésben érintett Elektroinfó 2000. Bt. és az E-ON üzemeltetési szekció munkatársainak szakmai ajánlását.

[bookmark: _Hlk31280822]Zalakaros Város Önkormányzata Képviselőtestületének 191/2021. (XII.02.) számú határozata:
1./ Zalakaros Város Önkormányzat Képviselőtestülete az önkormányzat anyagi lehetőségeire, forrásaira tekintettel, valamint a különös méltánylásra okot adó szempontok figyelembevételével 2022. évre, két tanulmányi félévre, 10 hónapra Bursa Hungarica felsőoktatási ösztöndíj támogatást állapít meg az alábbi pályázók részére:

	NÉV
	pályázat típusa
	RANGSOR
	MÉRTÉKE

	Darnai Máté 
	„A”
	1.
	7.000 Ft/hó

	Horváth Petra
	„A”
	2.
	1.000 Ft/hó

	Szüsz Kíra
	„A”
	3.
	1.000 Ft/hó


2./ Zalakaros Város Önkormányzat Képviselőtestülete a támogatás összköltségét 90.000, -Ft-ban hagyja jóvá, melyet a 2022. évi költségvetésben tervezni kell.
3./ Zalakaros Város Önkormányzat Képviselőtestülete a pályázat elektronikus feldolgozására felkéri a Közös Önkormányzati Hivatalt, figyelemmel a központi határidők betartására.
Határidő:             2021. december 06.
Felelős:                Novák Ferenc polgármester
Operatív felelős: Sárempekné Bakonyi Judit igazgatási ügyintéző             
                            Horváthné Juhász Barbara pénzügyi osztályvezető – 2. pont 
                            vonatkozásában, 2022. évi költségvetésbe történő beépítés

A pályázók értesítése megtörtént. A támogatás összköltsége 90.000, -Ft, a 2022. évi költségvetésben tervezésre került.

Zalakaros Város Önkormányzata Képviselőtestületének 192/2021. (XII.09.) számú határozata:
Zalakaros Város Önkormányzat Képviselőtestülete
1. egyetért a Zalakarosi Fürdő Zrt. Felügyelő Bizottsága véleményével és a rendelkezésre álló anyagok alapján nem javasolja a vezérigazgató felhatalmazását a Zalakarosi Fürdő Zrt. 2022. évi villamos energia- és földgáz beszerzési szerződések aláírására.
2. javasolja a Zalakarosi Fürdő Zrt. Közgyűlésének, kérje fel a vezérigazgatót, hogy legkésőbb 2021. december 14-ig gondoskodjon fix és indexált minimum 3 ajánlat beszerzéséről a határozat 1. pontja szerinti tárgyban.
3. javasolja a Zalakarosi Fürdő Zrt. Közgyűlésének a vezérigazgató részére szóló azonnali felhatalmazás megadását, a legkedvezőbb ajánlatot adó piaci szereplőkkel való szerződések aláírásra.
4. felhatalmazza a polgármestert, hogy a Zalakarosi Fürdő Zrt. Közgyűlésén Zalakaros Város Önkormányzata, mint részvényes képviseletében az 1.-3. pontokban elfogadott álláspontot képviselje.
Határidő:             2. pont - 2021. december 14.
                            3. - 4. pontok - azonnal
Operatív felelős: 2. - 3. pontok vonatkozásában - Zalakarosi Fürdő Zrt., 
                                                                               Podlovics Péter vezérigazgató
                            4. pont - Novák Ferenc, polgármester

Az ajánlatok beszerzésre kerültek.

Képviselőtestület 195/2021. (XII.15.) számú határozata:
Zalakaros Város Önkormányzat Képviselőtestülete a 2022. évi Munkatervet a kötelezően tárgyalandó napirendek és a képviselőtestület javaslatainak figyelembevételével jóváhagyja, azzal, hogy az előterjesztéshez képest a novemberre tervezett rendes ülés napirendje az alábbi kettő napirenddel kiegészül:
· tájékoztatás az önkormányzat költségvetésének első háromnegyed éves alakulásáról
· az önkormányzat 2023. évi költségvetési koncepciója
Határidő:             2021. december 31. és folyamatos
Felelős:               Novák Ferenc polgármester 
Operatív felelős: Torma László aljegyző

A kiegészítések beépültek a munkatervbe.

Képviselőtestület 196/2021. (XII.15.) számú határozata:
I.
Zalakaros Város Önkormányzat Képviselőtestülete
1./ az Önkormányzat 2022. évi belső ellenőrzési tervét a melléklet szerinti tartalommal jóváhagyja.
2./ a pénzügyi fedezetet az önkormányzat 2022. évi költségvetésében biztosítja. 
Határidő:            2021. december 31.
Felelős:               Dr. Szentgyörgyvölgyi Eszter jegyző
Operatív felelős: Horváthné Juhász Barbara pénzügyi osztályvezető

A belső ellenőr tájékoztatva lett a döntésről, jelenleg további intézkedést nem igényel.

II.                

Zalakaros Város Önkormányzat Képviselőtestülete
1./ a Zalakarosi Közös Önkormányzati Hivatal 2022. évi belső ellenőrzési tervét a melléklet szerinti tartalommal jóváhagyja.
2./ a pénzügyi fedezetet a hivatal 2022. évi költségvetésében biztosítja. 
Határidő:            2021. december 31.
Felelős:               Dr. Szentgyörgyvölgyi Eszter jegyző
Operatív felelős: Horváthné Juhász Barbara pénzügyi osztályvezető

A belső ellenőr tájékoztatva lett a döntésről, jelenleg további intézkedést nem igényel.



Képviselőtestület 198/2021. (XII.15.) számú határozata:
Zalakaros Város Önkormányzat Képviselőtestülete a Zalakarosi Közösségi Ház és Könyvtár 2021. évi beszámolóját elfogadja.
Határidő:            azonnal
Felelős:               Novák Ferenc polgármester
Operatív felelős: Sinkovics Norbert Zalakarosi Közösségi Ház és Könyvtár intézményvezető

Az intézményvezető értesítése megtörtént.

Képviselőtestület 199/2021. (XII.15.) számú határozata:
Zalakaros Város Önkormányzat Képviselőtestülete
1. egyetért az előterjesztésben megfogalmazott szalmai indokokkal.
2. felkéri az Zalakarosi Turisztikai Egyesület elnökét, hogy a 2022. évi integrált turisztikai marketingterv dokumentációját a 2022. évi februári soros ülésen terjessze be a Képviselőtestület számára.
3. úgy határoz, a döntésről az egyesület elnökét hivatalosan tájékoztatni szükséges.
Határidő:             2. pont 2022. január 30.
                3. pont- azonnal 
Felelős:               Czimondor Nándor alpolgármester
Operatív felelős: Bodor Johanna igazgatási ügyintéző—tájékoztatás megküldése, 
                            Üsztöke Botond Zalakarosi Turisztikai Egyesület elnöke – 
                                        marketingterv elkészítése

Az elnök úr részére a tájékoztatás megtörtént. A marketingterv a 2022. márciusi ülésen kerül előterjesztésre.

Képviselőtestület 200/2021. (XII.15.) számú határozata:
Zalakaros Város Önkormányzata Képviselőtestülete
1. elfogadja a Zalai T-ma Kft. „Zalakaros települést érintő programokról, eseményekről szóló szöveges tartalmak, valamint a Zalakarosi Közös Önkormányzati Hivatal felhívásainak nyomtatott sajtótermékben és a zalakaros.hu/onkormányzat alodalon online formában, a papír alapú megjelenést megelőzően történő megjelenése” tárgyában adott ajánlatát.
2. a jelen előterjesztés melléklete szerinti ajánlat opciói közöl a 2022.01.01.-2022.12.31. határozott idejű, nyomatott és online megjelenésre kiterjedő változatot fogadja el. 
3. elfogadja a Zalai T-Ma Kiadó Kft. nyomtatott sajtótermék tárgyban 2022.01.01.- 2022.12.31. időszakra adott ajánlati árát 3.591.000 Ft (3.420.000 Ft + 5 % Áfa), Internetes megjelenés tárgyban 2022.01.01.- 2022.12.31. időszakra adott ajánlati árát 53.340 Ft/hó (42.000 Ft + 27 % Áfa) = 640.080 Ft Mindösszesen Bruttó: 4.231.080 Ft összegben.	
4. úgy határoz, a nyomtatott és online tartalom megjelentetését Zalakaros Város Önkormányzatának 2022. évi költségvetésében biztosítani szükséges. 
5. felhatalmazza a polgármestert a nyomtatott és online tartalom megjelentetése tárgyú megbízási szerződés aláírására.
Határidő:            5. pont - 2021. december 31.
Felelős:               Novák Ferenc polgármester
Operatív felelős: Dr. Szentgyörgyvölgyi Eszter jegyző
  Horváthné Juhász Barbara pénzügyi osztályvezető – tájékoztatásul a 
                            költségvetés számára 
A megbízási szerződés aláírásra került.

Képviselőtestület 201/2021. (XII.15.) számú határozata:
Zalakaros Város Önkormányzat Képviselőtestülete
1. a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „A TOP-4.1.1-15-ZA1-2019-00044 azonosító számú, „Komplex alapellátási intézet létrehozása Zalakaroson” című pályázatra vonatkozóan gyógyászathoz kapcsolódó eszközök beszerzése” tárgyú ajánlattételi eljárásban a TORKING Kft. (székhely: 8800 Nagykanizsa, Bakónaki u. 112.), a Sipos és Társa Bt. (8360 Keszthely Epreskert u.6.), a Ferenczi és Társa Kft., (7400 Kaposvár, Kócsag u.8.) és a Tisler Kereskedelmi Kft., (8864 Tótszerdahely, Béke u. 1.) által benyújtott ajánlatot érvényesnek nyilvánítja.
2. a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „A TOP-4.1.1-15-ZA1-2019-00044 azonosító számú, „Komplex alapellátási intézet létrehozása Zalakaroson” című pályázatra vonatkozóan informatikai eszközök beszerzése” tárgyú ajánlattételi eljárásban a PC-Únió Kft., (székhely: 8800 Nagykanizsa, Széchenyi tér 12. 1. em 1.a., Rooter Kft., (székhely: 8800 Nagykanizsa, Berzsenyi D. 5/a.), Ynet Kft.,(székhely: 8800 Nagykanizsa, Zrínyi Miklós utca 15.) által benyújtott ajánlatot érvényesnek nyilvánítja.
3. a gyógyászati eszközökhöz kapcsolódóan nyertes ajánlattevőként a TORKING Kft-t, (8800 Nagykanizsa, Bakónaki u.112.) hirdeti ki bruttó 2 231 682,- Ft ajánlati árral.
4. az informatikai eszközökhöz kapcsolódóan nyertes ajánlattevőként Ynet Kft-t, (székhely: 8800 Nagykanizsa, Zrínyi Miklós utca 15.) hirdeti ki bruttó 550 278,- Ft ajánlati árral.
5. úgy határoz, a hűtőt, a megrendelés napján legkedvezőbb – összességében a szállítással együtt – árat adótól szükséges megrendelni, legfeljebb 75.000 Ft összegben.
6. felhatalmazza a Polgármestert a vállalkozási szerződések megkötésére. 
7. a pénzügyi fedezetet bruttó 2.689.447 Ft összegben az elnyert pályázati támogatás terhére, a fennmaradó 167 513 Ft-ot a 2021. évi költségvetés általános tartaléka terhére biztosítja. 
Határidő:             5.-6.pontok -2021. december 31.
Felelős:               Novák Ferenc polgármester 
Operatív felelős: Hohl-Szabó Edina, projektmenedzser
                            Horváthné Juhász Barbara pénzügyi osztályvezető – tájékoztatásul a 
                            költségvetés számára

A vállalkozási szerződések megkötésre került a TORKING Kft-tvel és azYnet Kft-vel.

Képviselőtestület 202/2021. (XII.15.) számú határozata:
Zalakaros Város Önkormányzat Képviselőtestülete
1. a Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által, „Önkormányzati feladatellátást szolgáló fejlesztések támogatására vonatkozó elnyert pályázathoz kapcsolódóan Zalakaros, Kilátó út (hrsz: 737), Pipacs utca (hrsz: 863) Rizling utca (hrsz 1234), Arany János utca (hrsz 1260) egy – egy szakaszának felújítása” tárgyú ajánlattételi eljárásban a Rinoterra Kft., (székhely: 8800 Nagykanizsa, Téglagyári u. 20.), Fundaxis-3M Kft. székhely: 8640 Fonyód, Csend u. 5.) és a Bauterc-Prizma Kft., (székhely: 8800 Nagykanizsa, Ady u. 50.) által benyújtott ajánlatot érvényesnek nyilvánítja. 
2. nyertes ajánlattevőként a Rinoterra Kft.-t (székhely: 8800 Nagykanizsa, Téglagyári u. 20.) hirdeti ki bruttó 13.291.103, - Ft ajánlati árral.
3. felhatalmazza a Polgármestert a vállalkozási szerződés megkötésére. 
4. a pénzügyi fedezetet bruttó 6 645 551 Ft összegben pályázati forrásból, 6 645 552 Ft összegben a 2021. évi költségvetésben a tartalékok között belterületi utak fejlesztésére tervezett összeg terhére biztosítja.
Határidő:            3. pont 2021. december 31.
Felelős:               Novák Ferenc polgármester 
Operatív felelős: Hohl-Szabó Edina, projektmenedzser
                            Horváthné Juhász Barbara pénzügyi osztályvezető – tájékoztatásul a 
                            költségvetés számára

A vállalkozási szerződés megkötésre került.

Képviselőtestület 203/2021. (XII.15.) számú határozata:
1./ Zalakaros Város Önkormányzat Képviselőtestülete egyetért azzal, hogy a MVM Watt Eta Kft-vel kötött szerződés 2022. december 31-ig kerüljön meghosszabbításra. Az ehhez szükséges intézkedések megtételére felkéri a Hivatalt.
2./ A közvilágítás 3 112 784 Ft/év összegű karbantartási díját a 2022. évi költségvetésben tervezni szükséges.   
3./ Zalakaros Város Önkormányzat Képviselőtestülete felhatalmazza a polgármestert a szerződés módosítás aláírására.
Határidő:             3. pont - 2021. december 23.
Felelős:                Novák Ferenc polgármester 
Operatív felelős: Bognár Ottó Péter településüzemeltetési, hatósági és közbiztonsági referens, 
                            Dr. Szentgyörgyvölgyi Eszter jegyző        
                            Horváthné Juhász Barbara pénzügyi osztályvezető – tájékoztatásul a 
                            költségvetés számára

A szerződés-módosítás aláírásra került.

Képviselőtestület 204/2021. (XII.15.) számú határozata:
Zalakaros Város Önkormányzat Képviselőtestülete 
1./ egyetért a Zalakarosi Termáltó- és Ökopart felülvizsgált, egységes szerkezetbe foglalt üzemeltetési szerződés, előterjesztés melléklete szerinti tartalmával, azzal a kiegészítéssel, a szerződésben létszám ne szerepeljen, 2023-tól a ténylegesen elvégzett munka után történjen a díjazás.
2. felhatalmazza a polgármestert az együttműködési és üzemeltetési megállapodás aláírására, 2022. január 1. napjával történő hatályba lépéssel.
3. ismételten felkéri a Zalakarosi Fürdő Zrt. vezérigazgatóját, hogy a díjazásra vonatkozó rendelkezések helyett a Zalakarosi Fürdő Zrt. a szerződésből fakadóan rá eső feladatait a 2022. évi üzleti tervébe építse be.
4. felkéri a Karos- Park Kft. ügyvezetőjét, hogy a Kft. 2022. évi közszolgáltatási szerződésben nevesítse az üzemeltetési feladatai kiadási oldalát. 
Határidő:             2021. december 31. 2. pont vonatkozásában
 	                2022. február 21. – 3-4.pontok vonatkozásában
Felelős:               Novák Ferenc polgármester
Operatív felelős: Dr. Szentgyörgyvölgyi Eszter jegyző- szerződés előkészítése
                              Podlovics Péter Zalakarosi Fürdő Zrt. vezérigazgató, 
    Biczó Tamás Karos-Park Kft. ügyvezető- a költségek 2022. évi üzleti
    tervbe építése

A szerződés elkészült, aláírásra került a Zalakarosi Fürdő Zrt- vel. A Karos-Park Kft. a Kft. 2022. évi közszolgáltatási szerződésben nevesítette az üzemeltetési feladatait.

Képviselőtestület 205/2021. (XII.15.) számú határozata:
1./ Zalakaros Város Önkormányzat Képviselőtestülete a Zalakarosi Fürdő Zrt-nek a szökőkút üzemeltetésére adott módosított ajánlatát az üzemeltetési hónapokra 208.000 Ft+Áfa/hónap, azaz bruttó 264.160 Ft vállalási áron elfogadja.
2./ A Karospark Kft. a szökőkút medence tér-tisztítási feladatokat a 2022. évi közszolgáltatási szerződés keretében látja el. 
3./ A szökőkút üzemeltetésének díját a 2022. évi költségvetésben tervezni szükséges. 
Határidő:            2021. december 31. - 1. pont vonatkozásában
Felelős:               Novák Ferenc polgármester
Operatív felelős: Dr. Szentgyörgyvölgyi Eszter jegyző- szerződés előkészítése,
                            Podlovics Péter Zalakarosi Fürdő Zrt. vezérigazgató,
                            Biczó Tamás Karos-Park Kft. ügyvezetője –, költségek közszolgáltatási 
                            szerződésben való nevesítése,
                            Horváthné Juhász Barbara pénzügyi osztályvezető – tájékoztatásul a 
                            költségvetés számára

A szerződés elkészült, az üzemeltetési költségek 2022. évi költségvetésben tervezésre kerültek.
Képviselőtestület 206/2021. (XII.15.) számú határozata:
Zalakaros Város Önkormányzat Képviselőtestülete a parkolási koncepcióban foglaltakat tudomásul veszi, azzal, hogy a koncepcióban foglaltak megvalósítására az önkormányzat anyagi lehetőségeinek függvényében kerülhet sor.
Határidő:            2022. január 31.
Felelős:               Novák Ferenc polgármester
Operatív felelős: Biczó Tamás Karos-Park Kft., 
                            Horváthné Juhász Barbara- tájékoztatásul a 2022. évi költségvetés 
                            tervezéséhez

Anyagi lehetőségek hiányában a 2022. évi költségvetés februári elfogadásakor nem kerül tervezésre.

Képviselőtestület 207/2021. (XII.15.) számú határozata:
Zalakaros Város Önkormányzata Képviselőtestülete
1./ megerősíti korábbi döntését a kutyafuttató létesítésről.
2./ a kutyafuttató lehetséges helyszíneként a Bodahegyi út végén lévő, 1372/8 hrsz-ú ingatlant jelöli ki.
3./ úgy határoz, a helyszín ismeretében fel kell mérni a létesítés költségeit és az érintett ebtulajdonosok hozzájárulásának mértékét, melyek ismeretében, valamint az önkormányzat anyagi lehetőségeinek függvényében dönt a megvalósítás időpontjáról.
Határidő:            2022. január 31.
Felelős:               Novák Ferenc polgármester
Operatív felelős: Novák Ferenc polgármester

Az önkormányzat anyagi lehetőségei jelenleg nem teszik lehetővé a megvalósítást. A létesítés költségeinek felmérése folyamatban van, ennek pontosítását követően lehet az eb tulajdonosok  hozzájárulásának mértékét meghatározni.

Képviselőtestület 208/2021. (XII.15.) számú határozata:
Zalakaros Város Önkormányzat Képviselőtestülete 
1. megismerte az előterjesztésben foglalt szakmai indokokat.
2. a szakmai bizottság szerződésmódosítással kapcsolatosan adott javaslata alapján egyetért a Zalakaros Gyógyhelyi komplex turisztikai fejlesztése GINOP-7.1.9.-17-2017-00004 azonosítószámú projekthez kötődő marketingtevékenység ellátása tárgyú vállalkozási szerződés szakmai tartalma és teljesítési határideje 2022. január 31. határnapra történő módosításával.
3. felkéri a Zalakarosi Közös Önkormányzati Hivatalt, hogy kezdeményezze a módosítást a vonatkozó pályázati felületen.
Határidő:           2022. január 15. 3. pont vonatkozásában	
Felelős:              Novák Ferenc, polgármester
Operatívfelelős: Hohl-Szabó Edina projektmenedzser - szerződésmódosítási igény benyújtása
 
A szerződésmódosítási igény benyújtásra került a vonatkozó pályázati felületen.
Képviselőtestület 210/2021. (XII.15.) számú határozata:
Zalakaros Város Önkormányzat Képviselőtestülete a Karos-Park Kft. 2021. év I-III. negyedévi gazdálkodásáról szóló beszámolóját az előterjesztés szerint elfogadja. 
Határidő:             azonnal
Felelős:               Novák Ferenc polgármester
Operatív felelős: Biczó Tamás Karos-Park Kft. ügyvezetője
                            Bodor Johanna igazgatási ügyintéző—tájékoztatás megküldése
Ügyvezető úr részére a tájékoztatás megtörtént.
Képviselőtestület 2/2022. (I.12.) számú határozata:
1. Zalakaros Város Önkormányzat Képviselőtestülete hatályba tartja 213/2021. (XII.15.) számú határozatát.
2. Megismerte a Zalakarosi Fürdő Zrt. vezérigazgatója „Zalakarosi Fürdő humán erőforrás optimalizálás külső szakértő általi felülvizsgálata" tárgyú ajánlattételi felhívására kapott ajánlatait.
3. Javaslatként fogalmazza meg a vezérigazgató számára, hogy a Zalakarosi Fürdő Zrt. struktúra és szervezetfejlesztési tanulmány elkészítése feladatellátására megbízott nyertes ajánlattevővel megkötendő szerződésben teremtse meg a részteljesítés lehetőségét a vizsgálati részeredmények, tapasztalatok működési mechanizmusokba építés érdekében, valamint a 6 hónap utáni egyszeri után-követés alkalmazását.
Határidő:             azonnal
Felelős:               Podlovics Péter Zalakarosi Fürdő Zrt. vezérigazgató, 
Operatív felelős: Podlovics Péter Zalakarosi Fürdő Zrt. vezérigazgató, 
                            Bodor Johanna igazgatási ügyintéző - határozat megküldése

Vezérigazgató úr részére a határozat megküldésre került.

Képviselőtestület 3/2022. (I.12.) számú határozata:
1./ Zalakaros Város Önkormányzat Képviselőtestülete jóváhagyja a Zalakarosi Közösségi Ház és Könyvtár igazgatója Sinkovics Norbert munkaviszonyának közös megegyezéssel történő megszüntetését 2022. január 16-i hatállyal.
2./ Zalakaros Város Önkormányzat Képviselőtestülete a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet 5.§ (9) bekezdése alapján Nagy Zsuzsát a Zalakarosi Közösségi Ház és Könyvtár közművelődési munkatársát 2022. január 17-étől 2022. április 30-ig megbízza a Zalakarosi Közösségi Ház és Könyvtár intézményvezetői feladatainak ellátásával.
3./ Zalakaros Város Önkormányzat Képviselőtestülete Nagy Zsuzsa részére a vezetői megbízás időtartamára a megállapított munkabérén felül 45.000 Ft/hó vezetői pótlékot állapít meg.
4./ Zalakaros Város Önkormányzat Képviselőtestülete felhatalmazza a polgármestert a szükséges munkáltatói intézkedések megtételére.
5./ Zalakaros Város Önkormányzat Képviselőtestülete felkéri a polgármestert, hogy a Zalakarosi Közösségi Ház és Könyvtár intézményvezetői pályázati felhívást és a pályázati felhíváshoz kapcsolódó döntési javaslatokat terjessze be a képviselőtestület februári rendes ülésére.
6./ Zalakaros Város Önkormányzat Képviselőtestülete felkéri a Zalakarosi Közösségi Ház és Könyvtár igazgatóját, hogy az intézmény Szervezeti és Működési Szabályzatának átfogó felülvizsgálatát – különös tekintettel a helyettesítés szabályaira - végezze el, és döntésre terjessze elő a képviselőtestület júniusi soros ülésére.
Határidő:            azonnal – 1. – 4. pontok tekintetében
                           2022. január 25. – 5. pont tekintetében
                           2022. június 7. – 6. pont tekintetében
Felelős:               Novák Ferenc polgármester 
Operatív felelős: Gaál Krisztina személyzeti-és önkormányzati referens – 1. – 4. pontok 
                            tekintetében
                            Torma László aljegyző – 5. pont tekintetében
                            Zalakarosi Közösségi Ház és Könyvtár intézményvezetője – 6. pont
                            tekintetében
Az intézmény igazgatójának jogviszonya közös megegyezéssel megszüntetésre került, Nagy Zsuzsa határozott idejű mb. intézményvezetői kinevezése megtörtént. Az intézményvezetői pályázat kiírását jelen ülésen tárgyalja a képviselőtestület.
Képviselőtestület 4/2022. (I.12.) számú határozata:
Zalakaros Város Önkormányzat Képviselőtestülete
1.	támogatja Zalakaros Város Önkormányzata TOP-PLUSZ 12.1.1-2021. „Önkormányzati Épületek energetikai korszerűsítése” tárgyú pályázat benyújtását.
2.	jóváhagyja a pályázat kötelezően benyújtandó dokumentumok elkészítése érdekében Szécsényi Lajos épületenergetikai szakértő-mérnök (8800 Nagykanizsa, Péterfai u. 29/C) energetikai pályázati anyag elkészítése és záró energetikai tanúsítvány, energetikai mellékletek elkészítése tárgyában 2022. január 6-án benyújtott árajánlatát.
3.	jóváhagyja a 380.000 Ft (AM) megbízási díj Zalakaros Város Önkormányzata 2022. évi költségvetésében való tervezését azzal, hogy a megbízási díj teljes összegben a pályázat során elszámolható költségnek minősül.
Határidő:             azonnal
Felelős:               Novák Ferenc, polgármester
Operatív felelős: Illés Gabriella projektmenedzser
                            Horváthné Juhász Barbara pénzügyi osztályvezető-tájékoztatásul a
                            költségvetés számára

A megbízási szerződés megkötésre került, az Önkormányzat 2022. évi költségvetésében való tervezése megtörtént. 

Költségvetési tartalékok alakulása az előző képviselőtestületi ülés óta:
[bookmark: _Hlk482255639]Átruházott hatáskörben tett intézkedések:
	Az 1993. évi III. tv, valamint a 3/2015. (II.26.) ör alapján.

	támogatástípus
	darabszám
	Megjegyzés

	1.) rendkívüli települési támogatás-eseti rendkívüli támogatás

	Megállapító
	3db
	

	Elutasító
	 db
	

	Összesen
	3 db
	

	2.) rendkívüli települési támogatás – kamatmentes kölcsön

	Megállapító
	 db
	

	Elutasító
	 db
	

	Összesen
	 db
	

	3.) rendkívüli települési támogatás-temetési támogatás

	Megállapító
	 db
	

	Elutasító
	 db
	

	Összesen
	 db
	

	4.) települési támogatás- beteggondozási támogatás

	Megállapító
	 db
	

	Megszüntető
	 db
	

	Felülvizsgálat
	1 db
	

	Elutasító
	 db
	

	Összesen
	1 db
	

	5.) települési támogatás – gyógyszerköltség támogatás

	Megállapító
	1 db
	

	Megszüntető
	 db
	

	Elutasító
	 db
	

	Összesen
	1 db
	

	6.) települési támogatás – iskoláztatási támogatás

	Megállapító
	db
	

	Elutasító
	db
	

	összesen
	db
	

	7.) települési támogatás – „Hazavárunk” támogatás

	Megállapító
	 db
	

	Elutasító
	 db
	

	összesen
	  db
	

	8.) települési támogatás – Babakelengye támogatás

	Megállapító
	3 db
	

	Elutasító
	db
	

	összesen
	3 db
	

	9.) települési támogatás – lakásfenntartási támogatás

	Megállapító
	1 db
	

	Elutasító
	 db
	

	összesen
	  1 db
	

	10.) Szociális étkeztetés

	Megállapító
	4 db
	   

	Megszüntető
	7 db
	

	Felülvizsgálati
	 db
	

	Összesen
	11 db
	

	11.) Köztemetés

	Megállapító
	  db
	          

	Összesen
	 db
	

	12.) Szociális tűzifa

	Megállapító
	  db
	

	Elutasító
	db
	

	Összesen
	 db
	

	13.) Hulladékszállítási díjkedvezmény
	
	

	Megállapító
	1 db
	

	Elutasító
	db
	

	Összesen
	1 db 
	



Közéleti események:
2021. december:
17. Fürdő karácsonyi ünnepsége
20. – 31. Szabadság
2022. január:
3. Egészségház bejárás, Oltópont kialakítás
6. Vízkereszt - szentelések az egyházak képviselőivel
11. Sportpályázat - egyeztetés megyei vezetőkkel
12. Képviselőtestületi ülés
13. Giro kerékpáros egyeztetés, Piac tárgyalás az átvételről
20. Bejárás mobil wc elhelyezésére
24. Beruházói egyeztetés, utak felújítása
25. Pavilonsor egyeztetés, tervezőkkel
26. Sakk fesztivál megbeszélés
27. Értéktári megbeszélés, Hungarikum pályázat előkészítése
28. Futrinkák SE, éves programegyeztetés

